หุ้นเช้า14มิ.ย.ปิดบวก5.56จุด
ดัชนีปิดสูงสุดของช่วงเช้า 1,163.78 จุด เพิ่มขึ้น 5.56 จุด หรือ 0.48 % มูลค่าการซื้อขาย 11,992.56  ล้านบาท
14 มิ.ย. 2555

ดัชนีปิดสูงสุดของช่วงเช้า 1,163.78 จุด เพิ่มขึ้น 5.56 จุด หรือ 0.48 % มูลค่าการซื้อขาย 11,992.56  ล้านบาท 




ตลอดช่วงเช้าดัชนีเคลื่อนไหวผันผวน ทั้งแดนลบและแดนบวก แต่ช่วงท้ายตลาดสามารถกลับมาปิดบวกได้ถึง 5.56 จุด
บล.บัวหลวง มองว่าการเคลื่อนไหวดัชนีวันนี้จะผันผวน ซึ่งหากนักลงทุนได้ขายหุ้นไปวานนี้แนะนำให้ซื้อคืนเมื่ออ่อนตัว  ให้แนวรับ 1,143-1,152 จุด  และแนวต้าน 1,165 จุด เพราะแรงขายที่เกิดขึ้นน่าจะเป็นระยะสั้น โดยมาจากพอร์ตโบรกเกอร์ หลังซื้อต่อเนื่อง 2 วันทำการก่อนประมาณ 3,000 ล้านบาท รวมทั้งเป็นแรงขายลดความเสี่ยงผลเลือกตั้งกรีซสุดสัปดาห์ รวมถึงการประมูลพันธบัตรอิตาลีวันนี้    
สำหรับเล่นรอบระยะเดือน แนะนำซื้อเมื่ออ่อนตัว โดยอิงความกังวลเรื่องกรีซลดลง หลังผ่านเลือกตั้งสุดสัปดาห์นี้ ใครที่รับความเสี่ยงได้ พิจารณาซื้อวันศุกร์นี้ หรือพิจารณาที่บริเวณแนวรับดัชนี โดยแนะนำสะสมกลุ่มแบงก์ ค้าปลีก และหุ้นปันผลดี โดยเก็งกำไร หุ้น Window dressing ซึ่งเป็นกลุ่มที่พบมีสถิติปรับสูงขึ้นช่วงสิ้นไตรมาส ได้แก่ ปิโตรเคมี อิเล็กทรอนิกส์ โรงพยาบาล เช่น TOP PTTGC IVL DELTA CPALL
บล.เคที ซีมิโก้ มองดัชนีจะอ่อนตัวลงตามตลาดหุ้นต่างประเทศ หลังผิดหวังข้อมูลยอดค้าปลีกของสหรัฐ เพราะเป็นการปรับลดลงติดต่อกัน 2 เดือนเป็นครั้งแรกในรอบ 2 ปี และยังโดนซ้ำเติมความกังวลจากปัญหาในยูโรโซน ทำให้ตลาดเลือกที่จะรอดูสถานการณ์ ด้วยการพักเงินในสินทรัพย์ปลอดภัย โดยให้แนวรับ 1,148–1,150 จุด
อย่างไรก็ดี ประเมินผลการเลือกตั้งกรีซในเชิงบวก แม้พรรคฝ่ายซ้ายชนะการเลือกตั้ง ก็จะไม่หักดิบด้วยการยกเลิกมาตรการรัดเข็มขัด แต่จะใช้วิธีการเจรจาต่อรองเงื่อนไขให้ผ่อนคลายขึ้น จึงทำให้ดัชนียังมีโอกาสที่จะเดินหน้าต่อ โดยให้แนวต้านถัดไปที่ 1,180 จุด หลังรู้ผลการเลือกตั้งสุดสัปดาห์นี้ 
ดังนั้น หากนักลงทุนยอมรับความเสี่ยงได้ อาจสะสมหุ้นเมื่อดัชนีอ่อนตัว โดยเฉพาะหุ้นกลุ่มหลัก อย่างพลังงาน เช่น PTT, PTTGC, BANPU กลุ่มธนาคาร อย่าง KBANK, SCB เพื่อการเก็งกำไร แต่หากรับความเสี่ยงได้ไม่มากให้เลือกหุ้นที่เกี่ยวเนื่องกับการใช้จ่ายในประเทศ อย่าง CPALL, QH, PS, INTUCH
หลักทรัพย์ที่มีมูลค่าการซื้อขายสูงสุด 5 อันดับ ได้แก่
PTT          มูลค่าการซื้อขาย  672 ล้านบาท ปิดที่ 330.00 บาท เพิ่มขึ้น 4.00 บาท (+1.23%)    
SCB         มูลค่าการซื้อขาย  612 ล้านบาท ปิดที่ 141.00 บาท เพิ่มขึ้น 2.00 บาท (+1.44%)    
KBANK    มูลค่าการซื้อขาย  582 ล้านบาท ปิดที่ 158 บาท ราคาไม่เปลี่ยนแปลง 
PTTGC     มูลค่าการซื้อขาย  537 ล้านบาท ปิดที่ 57.25 บาท เพิ่มขึ้น 0.25 บาท (+0.44%)    
ADVANC  มูลค่าการซื้อขาย  502 ล้านบาท ปิดที่ 174.50 บาท ลดลง 1.00 บาท (-0.57%)